CELEX: 32020R2132
Language: sk
Date: 2020-12-17 00:00:00
Title: Nariadenie Rady (EÚ) 2020/2132 zo 17. decembra 2020, ktorým sa mení nariadenie (EÚ) 2020/123, pokiaľ ide o rybolovné možnosti pre populáciu tresky koruškovitej v roku 2020

18.12.2020   
               
               
                  SK
               
               
                  Úradný vestník Európskej únie
               
               
                  L 430/5
               
            
         NARIADENIE RADY (EÚ) 2020/2132
         zo 17. decembra 2020,
         ktorým sa mení nariadenie (EÚ) 2020/123, pokiaľ ide o rybolovné možnosti pre populáciu tresky koruškovitej v roku 2020
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Nariadením Rady (EÚ) 2020/123 (1) sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii. Stanovili sa ním tiež rybolovné možnosti pre populáciu tresky koruškovitej a súvisiace vedľajšie úlovky vo vodách Medzinárodnej rady pre výskum mora (ďalej len „ICES“) divízie 3a a vo vodách Únie divízie ICES 2a a podoblasti ICES 4 do 31. októbra 2020.
                  
               
                     (2)
                  
                  
                     Nariadením Rady (EÚ) 2020/1579 (2) bolo zmenené nariadenie (EÚ) 2020/123, aby sa stanovili predbežné rybolovné možnosti na obdobie od 1. novembra 2020 do 31. decembra 2020 pre populáciu tresky koruškovitej a súvisiace vedľajšie úlovky vo vodách divízie ICES 3a a vo vodách Únie divízie ICES 2a a podoblasti ICES 4 do 31. októbra 2020 (ďalej len „predbežné rybolovné možnosti“).
                  
               
                     (3)
                  
                  
                     Keďže sa predbežné rybolovné možnosti vzťahujú iba na dva mesiace rybárskeho hospodárskeho roka, ktoré trvá od 1. novembra do 31. októbra, boli stanovené výrazne pod úrovňou ročného odporúčania ICES o úlovkoch.
                  
               
                     (4)
                  
                  
                     Rybársky hospodársky rok pre populáciu tresky koruškovitej zvyčajne trvá od septembra do januára a vrcholí od októbra do decembra. Z najnovších údajov o úlovkoch predložených Komisii vyplýva, že v októbri 2020 bolo ulovených viac ako 21 000 ton tresky koruškovitej. Extrapolácia uvedeného množstva podľa historických údajov o výlove tresky koruškovitej naznačuje, že predbežné rybolovné možnosti sa s veľkou pravdepodobnosťou čoskoro vyčerpajú a nie sú preto dostatočné, aby pokryli rybolovnú činnosť do konca roka. Aby sa predišlo prerušeniu rybolovných možností pre túto populáciu rýb, je preto vhodné predbežné rybolovné možnosti upraviť podľa najnovších odhadov a to plne v súlade s odporúčaním ICES.
                  
               
                     (5)
                  
                  
                     Nariadenie (EÚ) 2020/123 by sa preto malo zodpovedajúcim spôsobom zmeniť.
                  
               
                     (6)
                  
                  
                     Upravené predbežné rybolovné možnosti by sa mali uplatňovať od 1. novembra. Takýmto retroaktívnym uplatňovaním nie sú dotknuté zásady právnej istoty a ochrany oprávneného očakávania, keďže dotknuté rybolovné možnosti sa zvyšujú.
                  
               
                     (7)
                  
                  
                     Keďže predbežné rybolovné možnosti sa vzťahujú na obdobie od 1. novembra do 31. decembra 2020, toto nariadenie by malo nadobudnúť účinnosť ihneď po jeho uverejnení.
                  
               
                     (8)
                  
                  
                     So Spojeným kráľovstvom sa konzultovalo v súlade s článkom 130 ods. 1 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (3),
                  
               PRIJALA TOTO NARIADENIE:
         
            Článok 1
            Zmena nariadenia (EÚ) 2020/123
            Nariadenie (EÚ) 2020/123 sa mení v súlade s prílohou k tomuto nariadeniu.
         
         
            Článok 2
            Nadobudnutie účinnosti a obdobie uplatňovania
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. novembra 2020 do 31. decembra 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 17. decembra 2020
            
               
                  Za Radu
               
               
                  predsedníčka
               
               S. SCHULZE
            
         
         
            (1)  Nariadenie Rady (EÚ) 2020/123 z 27. januára 2020, ktorým sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 25, 30.1.2020, s. 1).
         
            (2)  Nariadenie Rady (EÚ) 2020/1579 z 29. októbra 2020, ktorým sa na rok 2021 stanovujú rybolovné možnosti pre určité populácie rýb a skupiny populácií rýb uplatniteľné v Baltskom mori a ktorým sa mení nariadenie (EÚ) 2020/123, pokiaľ ide o určité rybolovné možnosti v iných vodách (Ú. v. EÚ L 362, 30.10.2020, s. 3).
         
            (3)  Ú. v. EÚ L 29, 31.1.2020, s. 7.
      
      
         
            PRÍLOHA
            V prílohe IA k nariadeniu (EÚ) 2020/123 sa tabuľka rybolovných možností pre tresku koruškovitú a súvisiace vedľajšie úlovky v divízii ICES 3a a vo vodách Únie divízie ICES 2a a podoblasti ICES 4 nahrádza takto:
            
               
                           „Druh:
                        
                        
                           treska koruškovitá a súvisiace vedľajšie úlovky
                        
                        
                           Zóna:
                        
                        
                           3a; vody Únie zón 2a a 4
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4.)
                        
                     
                           Obdobie
                        
                        
                           1. novembra 2019 – 31. októbra 2020
                        
                        
                            
                        
                        
                           1. novembra 2020 – 31. decembra 2020
                        
                        
                            
                        
                        
                            
                        
                        
                           Analytický TAC
                        
                     
                           Dánsko
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           Článok 3 nariadenia (ES) č. 847/96 sa neuplatňuje.
                        
                     
                           Nemecko
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           Článok 4 nariadenia (ES) č. 847/96 sa neuplatňuje.
                        
                     
                           Holandsko
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Únia
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Nórsko
                        
                        
                           14 500 
                        
                        
                           
                               ((****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           Faerské ostrovy
                        
                        
                           5 000 
                        
                        
                           
                               ((*****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           TAC
                        
                        
                           Neuplatňuje sa.
                        
                        
                            
                        
                        
                           Neuplatňuje sa.
                        
                        
                            
                        
                        
                            
                        
                        
                            
                        
                     
            
               ((*))  Vedľajšie úlovky tresky jednoškvrnnej a tresky merlang môžu predstavovať maximálne 5 % kvóty (OT2/*2A3A4). Vedľajšie úlovky tresky jednoškvrnnej a tresky merlang započítané do kvóty podľa tohto ustanovenia a vedľajšie úlovky druhov započítaných do kvóty podľa článku 15 ods. 8 nariadenia (EÚ) č. 1380/2013 nesmú spolu presiahnuť 9 % kvóty.
            
               ((**))  V rámci kvóty možno loviť iba vo vodách Únie zón ICES 2a, 3a a 4.
            
               ((***))  V rámci kvóty Únie možno loviť len od 1. novembra 2019 do 31. októbra 2020.
            
               ((****))  Používa sa triediaca mriežka.
            
               ((*****))  Používa sa triediaca mriežka. Vrátane maximálne 15 % nezamedziteľných vedľajších úlovkov (NOP/*2A3A4), ktoré sa započítajú do tejto kvóty.
            
               ((******))  V rámci kvóty Únie možno loviť od 1. novembra 2020 do 31. decembra 2020.“